open-index/open-wikipedia-markdown huggingface dataset:
Angulemako geltokia (Gasteiz)

**Angulema** Gasteizko tranbia geltokia da, Arabako Gasteiz hiriburuko Babesgabeak auzoan kokatuta dagoena, Angulema kalean hain zuzen ere.

Geltokia Euskotren Tranbiak operatzen zu eta 2008ko abenduaren 28a inauguratu zen.

## Historia 
2008ko abenduaren 28an ireki zen, Gasteizko tranbiaren Erdiguneko eta Lakuako adarrak inauguratzearekin batera, alegia, Angulema eta Ibaiondoko geltokien arteko tartea. 2009ko uztailaren 10ean, tranbiaren bigarren linea ireki zenean, estazio hori Abetxukurako adarreko lineekin ere lotu zen.

Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Unibertsitatearen arteko tranbia adarraren lotura gauzatu zen. Lanen artean trenbidearen 6 eta 8 metro arteko zatia altxatu eta eraitsi zen, trazadurak Florida kalera egingo duen bira berrira egokitzeko.

Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak 
Angulema kalea, 4

## Geltokia 
## Konexioak 
## Erreferentziak 
## Ikus, gainera 
* Babesgabeak
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak 
* Gasteizko tranbiaren webgunea
Legebiltzarreko geltokia

**Legebiltzarra** (**Parlamento**, gaztelaniaz) Gasteizko tranbia geltokia da, Arabako Gasteiz hiriburuko Lovaina auzoan kokatuta dagoena, Becerro de Bengoa kalean hain zuzen ere.

Geltokia Euskotren Tranbiak operatzen zu eta 2008ko abenduaren 28a inauguratu zen.

## Historia 
2008ko abenduaren 28an ireki zen, Gasteizko tranbiaren Erdiguneko eta Lakuako adarrak inauguratzearekin batera, alegia, Angulema eta Ibaiondoko geltokien arteko tartea. 2009ko uztailaren 10ean, tranbiaren bigarren linea ireki zenean, estazio hori Abetxukurako adarreko lineekin ere lotu zen

Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Unibertsitatearen arteko tranbia adarraren lotura gauzatu zen.

Tranbia-nasak 2019tik aurrera handitu direnez geralekuetan, eta tranbia berriak iritsi direnez, geltoki horretako nasak ez dira zabaldu leku horretako espazio-arazo nabarmenengatik, Arabako Jenerala, Becerro de Bengoa, San Antonio, Senda pasealekua eta Loma Jeneralaren plazaren arteko bidegurutzean baitaude. Hori oso garrantzitsua da konboi luzeetan bidaiatzean, tranbiek kabinen ondoko ateak desgaitzen baitituzte, nasaren plataformatik kanpo geratzen direlako.

## Sarbideak 
Becerro de Bengoa kalea, 4

## Geltokia 
## Konexioak 
## Erreferentziak 
## Ikus, gainera 
* Lovaina
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak 
* Gasteizko tranbiaren webgunea
Tropiko arteko konbergentzia eremua

eskuinera|360px|thumb|TAKE: kokalekua uztailean (gorriz) eta urtarrilean (urdinez).
**Tropiko arteko konbergentzia eremua** (**TAKE**) antizikloi subtropikalek sortzen dituzten bi hemisferioetako alisioek bat egiten duten lekua da; ekuatoreko presio apalak izaten ditu, aireak indar handiz egiten du gora eta horrenbestez, euri jasa handiak izaten dira. Tropiko arteko konbergentzia hemisferio batean ala bestean kokatzen da, urtaroen arabera, eta eguzkiak tropikoen artean itxuraz egiten duen mugimenduaren arabera orobat.

## Erreferentziak 
## Ikus, gainera 
* Klima tropikala
* Klima ekuatoriala
* Zirkulazio atmosferikoa

## Kanpo estekak
Arriagako geltokia (Gasteiz)

**Arriaga** Gasteizko tranbia geltokia da, Arabako Gasteiz hiriburuko Arriaga auzoan kokatuta dagoena, Voluntaria Entrega kalea hain zuzen ere.

Geltokia Euskotren Tranbiak operatzen zu eta 2009ko uztailaren 10a inauguratu zen.

## Historia 
2009ko uztailaren 10a ireki zen, Gasteizko tranbiaren Honduras eta Arriagako adarrak inauguratzearekin batera, alegia, Honduras eta Kañabenta geltokien arteko tartea.

Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Floridaren arteko tranbia adarraren lotura gauzatu zen.

Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak 
Voluntaria Entrega kalea, 48

## Geltokia 
## Geltokia 
Geltokiak markesina, bi trenbide eta bi nasa ditu, eta txartelen salmenta zein birkarga automatikorako makinaz, sei balioztatze-makinaz, eta Minutran eta Sitran sistemez hornituta dago. Minutran eta Sitran sistemak tranbia heltzeko falta den denbora adierazteko informazio sistemak dira, markesinaren gainean kokatutako dorrea eta markesinan kokatutako pantailaren bitartez, hurrenez hurren.

## Konexioak 
Ez dago TUVISA edo Araba Busarekin konexioak.

## Erreferentziak 
## Ikus, gainera 
* Arriaga-Lakua
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak 
* Gasteizko tranbiaren webgunea
Merkatu-botere

Ekonomian, **merkatu-boterea** enpresa batek eskaintzen duen produktuaren prezioa kostu marjinaletik gora jartzeko duen ahalmena da. Konkurrentzia perfektuan, enpresek ez dute merkatu-botererik ezarri behar duten prezioa bat datorrelako bere kostu marginalarekin. Monopolioan, berriz, enpresak ezartzen duen prezioa kostu marjinala baino handiagoa da. Oligopolioan, enpresen merkatu-boterea aztertzeko enpresek kolusio-egoeran dauden hartu behar da kontuan: kolusio egoeran, enpresek ados jarri eta merkatu-botere handia izango dute, kolusioaren ezean, enpresak lehiatu egingo dira eta merkatu-botere txikiagoa izango dute.

## Kanpo estekak
Teodoriko II.a

**Teodoriko II.a** (; ) bisigodoen erregea izan zen 453tik 466ra arte. 466. urtean hil zen.

## Bizitza 
Teodoriko II.a, Teodoriko I.aren semea, Torismundo bere anaia hiltzen lortu zuen tronua. 455ean Valentiniano III.a eta Petronio Maximo hil zirenean, bere enperadore-txotxongilo ezarri zuen Erroman: Avito. Bitartean Rekiariok gidaturiko sueboak eraso zituen Iberiar Penintsulan. Erregea erail ondoren, Agiulfo jarri zuen tronuan kantabriarrak eta baskoiak borrokatzeko aginduarekin.

458aren amaieran Maioriano enperadoreak Septimanian sartu eta Teodoriko erasoz probintzia inperiorako aldarrikatu zuen. Maiorianok Arelateko guduan bisigodoak menderatu zituen eta hauek mendebalderantz jo zuten Akitaniaraino. Erromatarrekin itun berria sinatu eta Hispanian egindako konkistak gelditu zituzten federazioa eusteko. Hala ere 461ean Maioriano hil zutenean, Teodorikok Septimania berreskuratu eta berriro Hispania inbaditu zuen. 466an Euriko bere anaia gazteak erail eta ondorengo bilakatu zen.

## Erreferentziak 
## Kanpo estekak
Nola

**Nola** Italiako hegoaldeko udalerria da, Campania eskualdeko Napoliko probintzian dagoena. Vesuvio sumendiaren eta Apeninoen arteko ordokian dago, Napolitik 24&nbsp;km ipar-ekialdera. 2012ko ekainaren 30ean, 32.725 biztanle zituen.

## Historia 
Campaniako hiririk zaharrenetako bat da. Antzina, ausoniarrak, kalkistarrak eta etruriarrak bizi izan ziren bertan. K.a. 328an oskoek hartu zuten, eta erromatarrek K.a. 313an. Bigarren Gerra Punikoan Hanibali aurre egin zion. Gizarte gerran samniten mende erori zen eta horrela segitu zuen K.a. 80an Silak Mario garaitu zuen arte. Zazpi urte geroago, Espartakok eraso egin zion. Zesar Augusto hiri hartan hil zen (K. o. 14an).

Genserikok 453an eta sarrazenoek 806 eta 904n Nola arpilatu zuten.

## Erreferentziak 
## Kanpo estekak
Errenteriako geltokia

**Errenteria** Euskotren Trena eragilearen E2 lineari dagokion lurgaineko geltokia da, izen bereko udalerrian dagoena, Pablo Iglesias etorbidean hain zuzen ere. *Topo* linearen irekierarekin batera jarri zen martxan, 1912an, garaian udalerrian zegoen geltoki bakarra izanik, eta Mugi sistemaren 7. tarifa-gunearen parte da.

Geltokia bestibuluz hornituta dago, sarbidea kaleko kotara egiten dela, eta pasonibela gurutzatuz nasa aldaketa egiten da. Kanpoaldean bizikleta aparkalekua dago.

Geltoki ondoan kotxetegiak kokatzen ziren, Arasoko kotxetegi eta tailerrak ireki ziren arte.

## Sarbideak 
* Pablo Iglesias etorbidea, 16

## Ikus, gainera 
* Errenteria
* Topo
* Euskotren Trena

## Kanpo estekak 
* Euskotrenen webgunea
* Topo proiektuaren webgunea
Pasaiako geltokia (Euskotren)

**Pasaia** Euskotren Trena eragilearen E2 lineari dagokion lurgaineko geltokia da, Pasaia udalerriko Pasai Antxo auzoan kokatuta dagoena. Geltokia Mugi sistemaren 2. tarifa-gunearen parte da.

Geltokia arkudun zubi baten gainean dago eraikita, kale estu batean zehar. XX. mendearen hasieran trazadura diseinatu zenean, trenbidea lur mailan ibili behar zuen, baina gunearen urbanizatze-planen ondorioz, sei pasonibel gurutzatzea ekiditeko, trenbidea biaduktu luze batean eraikitzea erabaki zen. Dena dela, auzoaren hazkundea dela eta gaur egun etxeak trenbidetik zentimetro gutxira daude. Altza-Pasaia-Galtzaraborda tarteko trenbide bikoizketa proiektuaren baitan, etorkizunean 3000 metroko lurpeko saihesbide bat eraikiko da, Pasaian geltoki berria eraikiz.

## Sarbideak 
*  Zumalakarregi kalea, 8

## Lotuneak 
Geltokitik 80 metrora ADIFen Pasaiako geltokia dago, non Renfeko Aldirien eta Distantzia Ertainen zerbitzuak eskaintzen diren. Gainera, geltokiaren kanpoaldean Lurraldebus zerbitzua hornitzen duen autobus geralekua dago.

## Erreferentziak 
## Ikus, gainera 
* Pasaiako geltokia (Adif)
* Pasaia
* Topo
* Euskotren Trena
* Eusko Trenbideak
* Lurraldebus

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
Galtzarabordako geltokia

**Galtzaraborda** Euskotren Trena eragilearen E2 lineari dagokion lurgaineko geltokia da, Errenteria udalerriko izen bereko auzoan kokatuta dagoena. Geltokia Mugi sistemaren 7. tarifa-gunearen parte da.

Geltokiaren kanpoaldean Errenteriako Urbanoei zerbitzu ematen dien autobus geralekua dago.

Altza-Pasaia-Galtzaraborda tarteko trenbide bikoizketa proiektuaren baitan, etorkizunean 3000 metroko lurpeko saihesbide bat eraikiko da, Galtzarabordako geltokia estaliz.

## Sarbideak 
* Aiako Harria kalea, 14
* Geltokiko kalea, 2

## Lotuneak 
Geltoki kanpoan Urbanoen autobus geralekua dago. Hurrengo lineak geralekutik pasatzen dira:

## Erreferentziak 
## Ikus, gainera 
* Galtzaraborda
* Errenteria
* Topo
* Euskotren Trena

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
* Errenteriako urbanoen webgunea
Belaskoeneko geltokia

**Belaskoenea** Euskotrenen E2 (Topo) lineari dagokion lurgaineko tren geralekua da, Irun udalerriko izen bereko auzoan dagoena. 90eko hamarkadan inauguratu zen, eta Mugi sistemaren 1. tarifa-gunearen parte da.

Geralekua trenbide eta nasa bakarrekoa da, eta bestibuluak txarteldegi automatikoa, balioztatze-makinak, kutxazain automatikoa eta aterpea jasotzen ditu.

## Kokapena 
Trenbide kokapenari erreparatuz, geralekua zabalera metrikoa (1.000 mm) duen Donostia-Hendaia trenbidearen parte da, 18,020. puntu kilometrikoan kokatuta, Bentak eta Irun Kolon geltokien artean.

## Sarbideak 
Geralekuak sarbide bakarra du, arrapala zein eskailera bidezkoa.

*  Balezaleen kalea, 34

## Erreferentziak 
## Ikus, gainera 
* Belaskoenea
* Irun
* Topo
* Euskotren Trena
* Eusko Trenbideak

## Kanpo estekak 
* Topoaren webgunea
* Euskotrenen webgunea
Bentak geltokia

**Bentak** Euskotrenen E2 (Topo) lineari dagokion lurgaineko tren geltokia da, Irun udalerriko izen bereko auzoan dagoena, Elizatxo hiribidean, hain zuzen ere. Mugi sistemaren 1. tarifa-gunearen parte da.

## Kokapena 
Trenbide kokapenari erreparatuz, geltokia zabalera metrikoa (1.000 mm) duen **Donostia-Hendaia trenbidearen** parte da, 17,530. puntu kilometrikoan kokatuta.

## Sarbideak 
Geltokiak bi sarbide ditu bestibulu eraikinera, Elizatxo hiribidetik eta Andrearriaga ibilbidetik. Eraikinak bestibulua jasotzen du, eta txarteldegi automatiko eta balioztatze-makinaz hornituta dago. Geltokiak bi trenbide eta bi alboko nasa ditu, eta nasa aldaketa pasonibela gurutzatuz egiten da.

*  Andrearriaga ibilbidea, 7
*  Elizatxo hiribidea, 72

Geltokiaren egoera dela eta, Arartekoak egindako EAEko garraio sistema publikoak duen irisgarritasunari buruzko diagnostikoaren arabera geltokiaren irisgarritasuna ez dago bermatuta. Hala ere, geltokia erabilgarria da. 2018ko uztailaren 17an Gipuzkoako Foru Aldundiak oinezkoentzako pasabidea moldatu zuen Elizatxo hiribidean, geltokira sarbidea seguruago bihurtzeko asmoz.

## Lotuneak 
Geltokiaren ondoan Renfeko Aldirien Irungo Bentak geralekua dago, eta sarbideen inguruetan Irunbus eta Lurraldebus zerbitzuak hornitzen dituzten *Andrearriaga 23* eta *Elizatxo hiribidea 62 (Bentak)* autobus geralekuak daude, hurrenez hurren.

## Erreferentziak 
## Ikus, gainera 
* Irungo Bentak
* Irun
* Topo
* Euskotren Trena
* Eusko Trenbideak
* Irunbus
* Lurraldebus

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
* Irunbusen webgunea
Kolongo geltokia

**Irun Colon** Euskotrenen E2 (Topo) lineari dagokion lurgaineko tren geltokia da, Irun udalerriko erdigunean kokatuta dagoena, izena Kolon pasealekuan egoteagatik datorkiola, hain zuzen ere. Donostia eta Irun arteko Topo zerbitzua irekitzearekin batera 1912ko abenduaren 5ean inauguratu zen, eta Mugi sistemaren 1. tarifa-gunearen parte da. Topo linearen geltoki-burua izan zen, hurrengo urtean trenbidea Hendaiako geltokira luzatu zen arte.

2017an 645.163 bidaiari zenbatu zirela, geltokia Topo zerbitzuaren hirugarren geltokirik erabiliena izan zen, Amara-Donostia eta Anoetako geltokien atzetik.

## Sarbideak 
Geltokiak bi sarbide ditu, nagusia Kolon pasealekuan dagoen geltokiaren bestibulura, eta bigarren mailakoa nasen mailan dagoen bizikleta aparkalekura. 2017an Euskal Trenbide Sareak Aureliano López de Becerra kaletik Kolon ibilbidera heltzeko ibilbidea hobetu zuen, geltoki inguruko pasonibela ezabatuz eta igogailu bat ezarriz, geltokira heltzeko hirugarren sarbidetzat har daitekeena sortuz. Nasa aldaketa posiblea da trenbideen mailan dagoen pasonibela gurutzatuz, laster igogailu batengatik ordeztuko dena.

*  Kolon ibilbidea, 52; geltokiaren bestibulua
*  Zipriano Larrañaga kalea, 22
*  Aureliano López de Becerra kalea, 1

## Geltokia 
Geltokiak Kolon pasealekuan du sarbide nagusia, bi etxebizitza eraikin artean kokatuta dagoen bestibulura. Bestibuluak solairu bakarra du eta txarteldegiak, balioztatze-makinak eta nasetara jaisteko eskailerak eta igogailua jasotzen ditu, azken hau Lasarte-Oria norantzako nasan baino ez. Behealdean, Kolon pasealekuari elkartzut, bi trenbide eta bi alboko nasa garatzen dira. Nasen arteko aldaketa trenbideen mailan dagoen pasonibela gurutzatuz egiten da. 2018an zehar Hendaia norantzako nasan igogailua ere instalatuko da, eta lanak amaitzean nasak gurutzatzeko pasonibela kenduko da.

## Lotuneak 
Geltokiaren kanpoaldean Irunbus eta Lurraldebus zerbitzuak hornitzen dituen *Colón paselakua 43* izeneko geralekua dago.

## Argazki galeria 

Viajeros en la estación del Topo de Irun (1 de 4) - Fondo Car-Kutxa Fototeka.jpg|Geltokia 1918an
Euskotren Irún Colón 2.jpg|Geltokiaren fatxada nagusia, Kolon ibilbidean.
Euskotren Irún Colón 1.jpg|UT-200 serieko trena geltokian.
Irun EuskoTren station I.JPG|Nasak.
Irun EuskoTren station II.JPG|Nasak gurutzatzeko pasonibela.

## Erreferentziak 
## Ikus, gainera 
* Irun
* Topo
* Euskotren Trena
* Eusko Trenbideak
* Irunbus
* Lurraldebus
* Irungo geltokia

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
* Irunbusen webgunea
Fanderiako geltokia

**Fanderia** Euskotrenen E2 (Topo) lineari dagokion lurgaineko tren geltokia da, Errenteria udalerriko izen bereko auzoan dagoena. Oiartzungo geltoki berriarekin batera inauguratu zen, 2011ko martxoaren 5ean, eta Mugi sistemaren 7. tarifa-gunearen parte da.

## Kokapena 
Trenbide kokapenari erreparatuz, geltokia zabalera metrikoa (1.000 mm) duen **Donostia-Hendaia trenbidearen** parte da, 10,400. puntu kilometrikoan kokatuta.

## Sarbideak 
Geltokiak eskailera zein igogailuz hornitutako bi sarbide ditu, eta bestibulua bi sarbideen arteko mailan dago. Gainera, bi sarbideak elkarri komunikatuta daude, herriko bi guneen arteko komunikazioa erraztuz, geltokirako sarbide funtzioa izateaz gain.

* Fanderia pasealekua, 12
* Erramun Astibia kalea, 17

## Geltokia 
Fanderia pasealekua eta Erramun Astibia kaleen arteko maila batean kokatzen da, Fanderia pasealekua behe-mailan, eta Erramun Astibia kalea goi-mailan gelditzen direlarik. Tarteko maila gauzatzeko lautada bat sortu da, 720 metrotan zehar hormigoizko pantaila-hormek eutsitakoa, eta lautadan zehar zabaltzen da trenbidea eta geltokia bera ere. Hala, bestibulua errepidearen ondoan dauden etxebizitzen eta goialdean dagoen urbanizaziorako oinezkoen sarbidearen arteko mailan dago. Hori dela eta, igogailua eta kristaldegi handiak ditu. Pasealekua eta kalearen arteko bi mailak igogailu bidez lotzen dira, eta igogailuak geltokirako sarbide funtzioa ere egiten du, bi sarbideak guztiz irisgarri eginez.

Geltokiak aterpedun nasa zentral bakarra eta bi trenbide ditu. Bestibulu eraikina, hormigoiz eta beiraz sortutakoa, erdi mailan kokatzen da, eta horra bi sarbide ditu, beheko mailatik (Fanderia pasealekua) eta goiko mailatik (Erramun Astibia kalea). Bestibuluak txarteldegiak eta balioztatze-makinak jasotzen ditu.

Eraikuntza lanekin batera 1.550 metro luzerako trenbide bikoizketa egin zen Fanderia-Oiartzun trenbide tartean, eta geltokiaren ingurua urbanizatu zen. 2011ko martxoaren 5ean geltokia martxan jarri zen, eta urte bereko uztailaren 31tik trenbide bikoitza dago Fanderia-Oiartzun trenbide tartean.

## Lotuneak 
Geltokiaren kanpoaldean Errenteriako Urbanoen zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

## Erreferentziak 
## Ikus, gainera 
* Fanderia (Errenteriako auzoa)
* Errenteria
* Topo
* Euskotren Trena
* Eusko Trenbideak

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
* Errenteriako urbanoen webgunea
Nazioarteko zubia (Behobia)

**Nazioarteko zubia** Euskal Herriko Gipuzkoako Behobia (Irungo auzoa) eta Lapurdiko Pausu edo Behobia (Urruñako auzoa) elkarlotzen dituen zubia da, Bidasoa ibaiaren gainean; Ipar eta Hego Euskal Herria, eta Frantziako eta Espainiako estatuak lotzen ditu, halaber. Zaisa garraio zerbitzu eta azpiegituretako biribilgunearekin bat egiten du hegoaldeko ibaiertzean.

Oraingo zubia 1971ekoa da, bertako seinalizazioaren arabera, lehenago XIX. mendeko beste bat baitzegoen, eraitsia, ibaiaz hegoaldeko Behobia auzunearen erdialdera zuzenean iristen zena.

## Ikus, gainera 
* Santiago zubia
* Etorbidearen zubia
* Nazioarteko Trenbide Zubia (Irun-Hendaia)

## Kanpo estekak
Gaintxurizketako geltokia

**Gaintxurizketa** Euskotrenen E2 (Topo) lineari dagokion lurgaineko tren geralekua da, Lezo udalerriko izen bereko auzoan dagoena. Mugi sistemaren 2. tarifa-gunearen parte da.

## Kokapena 
Trenbide kokapenari erreparatuz, geltokia zabalera metrikoa (1.000 mm) duen **Donostia-Hendaia trenbidearen** parte da, 13,600. puntu kilometrikoan kokatuta.

Geltokia  errepidearen ondoan dago, industrialde txiki baten parean, eta sarbidea kaleko kotara egiten da, pasonibela gurutzatuz nasa aldaketa egiten daitekela. Kokapenagatik, geltokira heltzeko irisgarritasuna ez dago bermatuta.

## Sarbideak 
*  Errekalde bailara, 11 

### Irisgarritasuna 
Geralekuak irisgarritasun faltak ditu, sarbidea arriskutsua eta irisgarritasuna bermatzeko neurririk gabekoa izanik. Arartekoak argitaratutako irisgarritasuna eta garrioaren ikerketa-diagnosiaren arabera, «*Sarrera trafiko handiko gune batetik egiten da*», eta «*Maila handiko arrapala ez egokituak*» ditu.

## Erreferentziak 
## Ikus, gainera 
* Gaintxurizketa
* Lezo
* Topo
* Euskotren Trena
* Eusko Trenbideak

## Kanpo estekak 
* Topoaren webgunea
* Euskotrenen webgunea
Santiago zubia

**Santiago zubia** etorbidearen zubia paraleloan altxatu zen. Euskal Herriko Gipuzkoako Irun eta Lapurdiko Hendaia udalerriak elkarlotzen dituen zubi bat da, Bidasoa ibaiaren gainean. Ipar eta Hego Euskal Herria ere elkarlotzen ditu, baita Frantzia eta Espainia ere. Inaugurazioa 1966ko irailaren 12an izan zen.

1966az geroztik, aldameneko zubia ordezkatu zuen trafiko astunaren eta ibilgailuen pasabide gisa. Aldamenean, zubi horretaz gain, Ficoba erakustazoka eta Euskotrenen Irun-Ficoba geltokia ditu. 2017ko apiriletik, zubia itxi zen berritze lanak egiteko, egitura metalikoa oso hondaturik baitzegoen, bereziki herdoildua.

## Erreferentziak 
## Ikus, gainera 
* Etorbidearen zubia
* Nazioarteko Trenbide Zubia (Irun-Hendaia)
* Behobiako nazioarteko zubia

## Kanpo estekak 
* Amaia Jiménez Larrea: "Mugaren loturak", *Berria*, 2023ko irailaren 1a.
Ataulfo

**Ataulfo** (, "otso noble"; ; ? – 415) errege bisigodoa izan zen.

Proventza hartu eta Akitaniari eraso ondoren, Iberiar Penintsulara igaro zen bandaloen eta erromatarren aurkako jardunean. Erromarekin bakea egin zuela eta, bere laguntzaile godoek berek hil zuten Bartzelonan.

410ean Erroman sartu zirenean, bisigodoek Gala Plazidia enperadorearen arreba bahitu zuten eta 414an Ataulforekin ezkondu zen Narbonan.

## Erreferentziak
Sigeriko

**Sigeriko** (? – 415) errege bisigodoa izan zen.

Ataulfo hil eta berehala honen sei seme erail eta Gala Plazidia bere alarguna eraso zuenez, Waliaren aldekoek *feud* (mendeku) hartu eta erreinaldiaren zazpigarren egunean Sigeriko hil zuten.

## Erreferentziak
Oiartzungo geltokia

**Oiartzun** Euskotrenen E2 (Topo) lineari dagokion lurgaineko tren geltokia da, izen bereko udalerriko Arragua auzoan kokatuta dagoena. Gaur egungo geltokia Fanderiako geltokiarekin batera inauguratu zen 2011ko martxoaren 5ean, jatorrizko geltokia ordeztuz, eta Mugi sistemaren 7. tarifa-gunearen parte da.

## Kokapena 
Trenbide kokapenari erreparatuz, geltokia zabalera metrikoa (1.000 mm) duen **Donostia-Hendaia trenbidearen** parte da, 11,200. puntu kilometrikoan kokatuta.

## Sarbideak 
Sarbide bakarreko geltokia da, Arragua auzoa zeharkatzen duen trenbide biaduktuaren behean bestibulua dagoela, Lartzabal etxadia eta Uretxe poligonoaren inguruan.

* Lartzabal etxadia / Uretxe poligonoa

## Geltokia 
Geltoki berria 2011ko martxoaren 5ean jarri zen martxan, jatorrizkoa ordeztuz. Geltoki berriaren ezaugarri nagusietakoak beirate handiak, diseinu diafanoa eta eraikuntzaren ezaugarri bereziak dira. Arragua inguruan eraikia, trenbidearen trazaduraren bi aldeetan dauden hiriguneen arteko lotura eta ingurune horren egokitzapena bultzatu zuen proiektu baten barruan eraiki zen. Hala, geltoki berriaren eraikuntza lanekin batera 1.550 metro luzerako trenbide bikoizketa egin zen Fanderia-Oiartzun trenbide tartean, eta geltokiaren ingurua urbanizatu zen.

Geltokia biaduktuan eraikita dago, nasa zentral bakarra eta bi trenbide ditu. Horri esker, trenbide pasagune bat kendu ahal izan da. Biaduktuaren azpian geltokira sarbide bestibulua dago. Bestibuluak txarteldegiak eta balioztatze-makinak jasotzen ditu, eta goi mailan dagoen nasara igotzeko eskailerak eta igogailua ditu.

Geltokiaren ingurunearen jarduketa osatzeko trenbidearen bi aldeen arteko lotura errazten duten bideak urbanizatu dira eta parke bat eraiki da, ibilgailuak aparkatzeko gune zabalak utziz. Oinezkoei zuzenduriko hainbat ibilbide eta aisigune ere sortu dira.

Lanak burutzeko aurrekontua 35 milioi eurokoa izan zen, horietatik Oiartzungo Udalak 3,6 milioi ordaindu zituela, Euskal Trenbide Sarearekin sinaturiko hitzarmenaren ondoren. Lanak 39 hilabetetan egin ziren.

## Loturak 
Geltokitik 150 metrora Errenteriako Urbanoak eta Lurraldebus zerbitzuak hornitzen dituzten autobus geralekuak daude.

## Erreferentziak 
## Ikus, gainera 
* Arragua
* Oiartzun
* Topo
* Euskotren Trena
* Eusko Trenbideak
* Lurraldebus

## Kanpo estekak 
* Euskotrenen webgunea
* Topo proiektuaren webgunea
* Lurraldebusen webgunea
* Errenteriako urbanoen webgunea
Walia

**Walia** (; ? – 418) errege bisigodoa izan zen.

Ataulfo hil eta berehala, Sigerikok honen sei seme erail eta Gala Plazidia bere alarguna eraso zuenez, Waliaren aldekoek *feud* (mendeku) hartu eta erreinaldiaren zazpigarren egunean Sigeriko hil zuten.

Tolosa Okzitaniakoa hautatu zuen bere hiriburu. Honorio enperadorearekin itun (*foedus*) bat sinatu zuen. Itun honen bitartez, 600.000 gari-*modius*en truke bisigodoek Gala Plazidia bere anaiari itzuli eta 409an Iberiar penintsulan sartutako barbaroak egotzi behar zituzten. Bi urtetan, Betikan zeuden bandalo silingoak eta Lusitaniako alanoak sarraskitu zituzten. Bandalo asdingo eta sueboak botatzear zeudela, enperadoreak bisigodoei Akitania eman zien.

## Erreferentziak
Teodoriko I.a

**Teodoriko I.a** (; ) bisigodoen erregea izan zen 419tik 451ra arte. Alariko I.aren sasikumea, Atila menderatzeagatik ospetsua da.

Waliaren ondorengoa izan zen. Sueboekin eta bandaloekin elkartu zen erromatarren aurka borrokatzeko. Atilak Galia inbaditu zuenean, erromatarrekin eta frankoekin aliatu zen hunoen aurka. Kataluniar zelaietako guduan hil zen.

## Erreferentziak
Vouilléko gudua

**Vouilléko gudua** (latinez: *Campus Vogladensis*) 507ko udaberrian gertatu zen, oraingo Vouillé herrian, frankoen eta bisigodoen artean Galia mendean izateko asmoz.

Klovis I.ak erresuma frankoa ezarri nahi zuen erromatar Galia probintzia osoan. Horretarako, Soissonsen galiar-erromatarrak eta Zülpichen alamanak menderatu ostean, hegoalderantz jo zuen bisigodoen aurka Loira zeharkatuz. Horiek ostrogodoen laguntza jaso zuten, baina ailegatu baino lehen gudua hasi eta frankoek erregea hil zuten, eta erabateko porrota izan zen bisigodoentzat.

Guduaren ondorioz, frankoek Tolosa Okzitania, Akitania, Gaskoinia eta Limusin eskuratu zituzten, eta borgoinarrek, berriz, Narbonensis. Bisigodoek Septimania baino ez zuten mantendu Galia osoan, eta Iberiar Penintsulan areago sartzen joan ziren, handik hamarkada askotara Bisigodoen Toledoko Erresuma sortu. Garaipen horrek Anastasio Ekialdeko erromatar enperadorearen aitortza izan zuen, Klovis I.a kontsul bihurtuz.

## Erreferentziak 
## Kanpo estekak
Torismundo

**Torismundo** (; ) bisigodoen erregea izan zen 451tik 451ra arte.

Teodoriko I.aren semea, bere aita Kataluniar zelaietako guduan hil zenean, oinordeko bilakatu zen. Tolosa Okzitaniakoa hiriburua izan zuen eta Orléansen alanoak menderatu zituen. Flavio Aezioren azpijokoak bultzatua, Teodoriko bere anaiak eraila izan zen.

## Erreferentziak
Gesaleiko

**Gesaleiko** (; ) bisigodoen erregea izan zen 507tik 511ra arte.

Alariko II.aren semea, bere aita Vouilléko guduan hil zenean, oinordeko bilakatu zen. Armadaren aztarnak bildu eta Hispaniara ihes egin zuen.

## Erreferentziak
San Martzial baseliza (Irun)

**San Martzial baseliza** Gipuzkoako Irun udalerrian dagoen baseliza bat da, hain zuzen ere Aldabe edo San Martzial mendian dago. Irundarrek aski ezaguna, maitatua eta bisitatua den lekua da.

Espainia eta Frantzia arteko muga Gipuzkoa eta Lapurdi banatzen dituen Bidasoa ibaian finkatu zenetik (XV. mende amaieran), oso posizio estrategikoan aurkitu izan da Aldabe mendia, horren ondorioz ugari izan direlarik haren inguruan izandako borrokak, ezagunenak 1522ko San Martzialko gudua eta 1813ko San Martzialgo bigarren gudua, biak ala biak espainiarrek irabaziak. Konbentzio Gerran (1793-1795) eta Espainiako Gerra Zibilean (1936-1939) ere izan ziren borrokak, azken kasu honetan 1936ko abuztuan eta iraileko lehen egunetan (Irungo gudua), matxinatuek mugara iritsi nahi zutelako eta holan zonalde errepublikarra isolatu.

## Historia 
XVI. menderarte eta jatorriz Aldabeko Haitza izenez ezaguna zen. 1522ko ekainaren 30an jazotako San Martzialeko guduan nafar eta frantziarren aurka lortutako garaipena oroitarazteko asmoz Gipuzkoako kapitain jeneral zen Beltrán de la Cueva gaztelarrak baseliza eraiki zuen. Beltrán de la Cuevaren lehenbiziko asmoz fraideentzako monasterio bat eraikitzea izan zen, baina Irungo herriak San Martzialen omenezko baseliza bat egitea eskatu zion, garaipen hura lortu zen eguneko santua baitzen, ordutik aurrera Aldabe mendiak San Martzial mendia izena jaso zuelarik. Mendi honetan izen berdineko Aldabe baserria ere badago, XIX. mendeko arkitektur ondare oparoa zuelarik.

Antzinako baseliza hura 1796an tximista batek kiskaldu eta sunstitu zuen, 1804 berreraikia eta bertan irudi berria ipini zelarik. Kanpoaldean, baselizaren hormari atxikitutako monumentu txiki bat dago, bertan, 1899an mendira doan bidea eraikitzen lagundu zutenen izenak idatziak dauden koaderno bat gordetzen delarik. Era berean, San Martzialgo guduak oroitarazten dituen bi oroitarriz osatutako pinakulu bat ere badago. Zaharberritua izan ostean, 1910an dorrea altxatu zen. Espainiako Gerra Zibilan zehar eraikinak berriz ere kalteak jasan zituen.

Baseliza honen aldamenean behatoki bat ere badago, bertatik Irun, Txingudiko badia, Hondarribia, Bidasoaldea eta Jaizkibelgo ikus goza ahal daitekelarik, bai eta aldameneko jatetxean euskal gastronomiako edozein plater dastatu ere.

## Iruditegia 

Image:
San martzial barrutik.jpg|Baselizaren barruko ikuspegia.
San martzial monolito.jpg|San Martzial gudua gogorarazteko monolitoa.
San Martzial-Erretaula.jpg|Aldarea
San martzial 1813.jpg|1813ko biktimen oroimena.

## Ikus gainera 
* Aldabe edo San Martzial mendia

## Kanpo estekak
Hazkuntza (argipena)

**Hazkuntza** hitzak esanahi eta erabilera zenbait ditu:

* **hazkuntza**, landareak eta animaliak hazteko jarduera, hots,
** nekazaritza,
** abeltzaintza,
** arrain-hazkuntza;
* haurren hazkuntza, haurrak eta gazteak heldutasunera iritsi arte jasotzen duten zaintza eta laguntza;
* biologian,
** hazkuntza, kumeak heldutasunera iritsi arte zaintzeko prozesua;
** hazkuntza-ingurua.
Amalariko

**Amalariko** (; 502 - Bartzelona, 531) bisigodoen erregea izan zen 511tik 531ra arte.

## Bizitza 
Alariko II.aren eta Teodegondaren semea, amaren partetik Teodoriko Handia aitona zuen. Baita zaintzailea eta 526ra arte erregeordea ere. Klotilde, Klovisen alabarekin ezkondu zen, eta Arrioren fedea hartzera behartu nahi izan zuen. Egitate honek gerra piztu zuen emaztearen anaia zen Txildeberto frankoen erregearekin. 531n Narbonan garaiturik, Amalariko Bartzelonara abiatu zen, eta han Bezon frankoak hil zuen.

## Erreferentziak
Teudis

**Teudis** () bisigodoen erregea izan zen 531tik 548ra arte.

Teodoriko Handiaren jenerala, Amalarikoren heriotzan tronua izatea lortu zuen. Toledon ezarri zuen bere hiriburua. Zaragozan frankoak menderatu zituen baina ezin zuen bizantziarrak irabazi Ceutan eta hiria galdu zuen.

## Erreferentziak
Agila I.a

**Agila I.a** (; ) bisigodoen erregea izan zen 549tik 554ra arte.

Theudiseloren heriotzan tronua izatea lortu zuen. Bere agintaldia gerra zibil baten barruan gertatu eta gutxi dakigu horri buruz baina litekeena da bizantziarren laguntza izatea.

## Erreferentziak
Teudigisel

**Teudigisel** () bisigodoen erregea izan zen 548tik 549ra arte.

Ostrogodo jatorria zuen jenerala, Theudisen zerbitzura ailegatu zen Iberiar penintsulara. Luzaiden 541ean hasitako frankoen inbasioa gelditu eta Pirinioz haraindiraino bidali zituen. Kondairak Sevillako bere jauregian bankete batean erail zutela dio.

## Erreferentziak
Atanagildo

**Atanagildo** bisigodoen erregea izan zen 555etik 567ra arte.

Bizantziarren laguntzaz, Agila bere aurreko erregea kendu zuen eta, ordainetan, hirixka batzuk eraiki zituzten bizantziarrek penintsulako hegoaldean. Geroztik, frankoen aldera joaz, ezkondu zituen Sigiberto eta Txilperiko erregeekin bere alabak.

## Erreferentziak
Liuva I.a

**Liuva I.a** (; ) bisigodoen erregea izan zen 568tik 572ra arte.

Leovigildo bere anaia bera baino errege hobeagorik izango zela aintzat hartuz, tronua elkarbanatu eta Liuva Septimaniara joan zen frankoak gelditzeko.

## Erreferentziak
Liuva II.a

**Liuva II.a** (; ) bisigodoen erregea izan zen 601etik 603ra arte.

Rekaredoren semea, honen oinordekoa izan zen baina ez zuen nobleziaren sostengua izan. Witeriko armadaren jeneralak bizantziarrak eraso egitearen ordez, estatu-kolpe bat egin eta Liuva erail zuen.

## Erreferentziak
Witeriko

**Witeriko** () bisigodoen erregea izan zen 603tik 610era arte.

Rekaredo I.aren agintaldian arriotarren matxinada antolatu zuen Lusitanian, baina huts egin zuen saio hark (588). 602. urtean errege egin zuten arriotarrek eta, handik urtebetera, Liuvaren aurkako konspirazioa antolatu eta burutu zuen. Behin errege egin ondoren Betikako bizantziarren aurka borrokatu zen. 610. urtean Gundemarren aldeko katolikoek kargutik kendu eta hilarazi zuten.

## Erreferentziak
I'm a knacker

'''I'm a knacker'* (euskaraz *larrutzaile bat naiz*) 2003ko Patrick Bergin and the Spirit Merchants irlandar rock musika taldearen abesti bat da. Abesti honek Irlandan ustekabeko arrakasta izan zuen, herrialde hartako musika zerrendetako lehenbiziko 10 abestien artean ere sailkatzera iritsi zelarik.

Abestiaren gaia zaldien gorpuak birziklatu eta kola edo lekeda bilakatzen duen gizon baten istorio bitxia kontatzen du. Berez, taldeko buru edo abeslaria den Patrick Bergin irlandarra mundu mailan ospea duen aktore izateagatik ezaguna da.

Abestiak Irlandan arrakasta izan zuen, baina baita nolabaiteko eztabaida sortu ere, Irish Travellers edo irlandar ijitoen komunitateko buru batzuek abestiaren izenburua haiekiko mespretxuzkoa edota arrazista zela baieztatu baizuten, halere berehala Berginek baieztapen hori ukatu eta bera eta taldea arrazistak inolas ere ez direla ziurtatu zuen, aldiz abestiaren izenburua arrazistei hitz hori kendu eta desjabetzeko saiakera bat izan zela baieztatu zuen.

## Erreferentziak 
## Kanpo estekak 
* *I'm a knacker'' abestia entzungai. Youtube.com
Ashtown gaztelua

**Ashtown gaztelua** (irlanderaz *Caisleán Bhaile an Ásaighis*) Irlandako Errepublikako Dublin hiriburuko Ashtown auzoan dagoen gaztelu normandiarra da, Phoenix parkean aurkitzen dena.

## Historia 
1430 hamarkadan eraikia izan zela uste da, garai hartan gobernuak 10 libera ematen baitzituen norberak bere segurtasunerako gaztelua eraikitzeko. 1782an Ashtown Lodge etxaldearen barnean sartua izan zen.

Aipagarria da 1978 arte ez zela gaztelua aurkitu izan ere berriagoa zen eraikin baten barnean egon baitzen mendeetan zehar. Eraikin hori Aita Santuaren nuntzioak erabili izan zuen ordura arte. 1978an ordea egoera txarrean zegoenez behera bota zuten eta Ashtown gaztelua agertu zen.

## Erabilera 
Ashtown gazteluaren behe solairua musika kontzertuak egiteko erabiltzen da.

## Kanpo estekak
Herbert Park

eskuinera|300px|thumb|Herbert Parkeko kioskoa.
**Herbert Parkea** (irlanderaz *Páirc Hoirbeaird*) Dublingo Ballsbridge auzoko parke publikoa da.

## Egitura 
Parkearen itzulinguruak milia baten luzera dauka. Oinezkoen bide batek zeharkatzen du parkea, hegoaldeko zatia iparraldekoa baino handiagoa delarik.

Hegoaldean Dodder ibaiaren ondoan hainbat futbol-zelai eta lorategi daude, bai eta ahateentzako putzu handi bat ere. Iparraldeko zatian aldiz tenis pistak eta bolatokiak daude.

## Historia 
Pembrokeko kondeak hiriari emandako lurrek osatzen dute gaur egungo Herbet Parkea. 1907an mundu mailako feria bat egin zen bertan, * Irish International Exhibition* (Irlandako Nazioarteko Erakusketa) deitu zena. Orduan eraikitako egiturak kendu zirenean parkea publiko bihurtzea erabaki zen.

## Kanpo estekak
Artapadurako geltokia

**Artapadura** Gasteizko tranbia geltokia da, Arabako Gasteiz hiriburuko Arriaga auzoan kokatuta dagoena, Arriagako Atea kalean hain zuzen ere.

Geltokia Euskotren Tranbiak operatzen zu eta 2009ko uztailaren 10a inauguratu zen.

## Historia 
2009ko uztailaren 10a ireki zen, Gasteizko tranbiaren Honduras eta Arriagako adarrak inauguratzearekin batera, alegia, Honduras eta Kañabenta geltokien arteko tartea.

Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Floridaren arteko tranbia adarraren lotura gauzatu zen.

Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak 
Arriagako Atea kalea

## Geltokia 
## Geltokia 
Geltokiak markesina, bi trenbide eta bi nasa ditu, eta txartelen salmenta zein birkarga automatikorako makinaz, sei balioztatze-makinaz, eta Minutran eta Sitran sistemez hornituta dago. Minutran eta Sitran sistemak tranbia heltzeko falta den denbora adierazteko informazio sistemak dira, markesinaren gainean kokatutako dorrea eta markesinan kokatutako pantailaren bitartez, hurrenez hurren.

## Konexioak 
Ez dago TUVISA edo Araba Busarekin konexioak.

## Erreferentziak 
## Ikus, gainera 
* Arriaga-Lakua
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak 
* Gasteizko tranbiaren webgunea
Agila II.a

**Agila II.a** (; ; arabieraz: *Waqila*) bisigodoen erregea izan zen 711tik 716ra arte.

Witiza erregearen semea, Errodrigo hil zenean, bere eskubideak aldarrikatzea saiatu zen musulmanen aurrean. Musa ibn Nusairrek Damaskora bidali eta Hispania utzi zuenean bere aldekoek Ardo hautatu zuten errege berri.

## Erreferentziak
Ardo (erregea)

**Ardo** (ziur asko **Ardabasto** izenaren laburdura; ) bisigodoen azken erregea izan zen 714tik 721era arte.

Iberiar penintsulako konkista musulmana eta gero, Agila II.a ordezkatu eta errege bilakatu zen. Narbonensisko lurraldeak mantendu zituen 716an arabiarrek eskualdea inbaditu zuten arte.

## Erreferentziak 
## Kanpo estekak
Euskal Kostaldeko Nazioarteko Erakustazoka

**Ficoba** edota **Euskal Kostaldeko Nazioarteko Erakustazoka** Gipuzkoako Irun udalerrian dagoen erakustazoka bat da, Gipuzkoa eta Lapurdiren arteko mugan, eta Txingudiko metropoli eremuaren bihotzean.

## Helburua 
Ficobaren helburua Europar Batasuneko mugaz gaindiko lehen erakustazoka izatea lortzea da, eta gainera inguruko ETEek produktuak erakutsi ditzaten eta merkatal harremanak izan ditzaten girorik aproposena erdiestea.

## Historia 
2003ko urriaren 9an ireki zen.

## Instalazioak 
Erakustazokako instalazioek 70.000 m2 baino gehiagoko azalera hartzen dute, eta horietan gune hauek dituen konplexu bat dago: zerbitzu orokorrak, erakusketarako 5.000 m2-ko hiru pabiloi, kanpoaldean 7.500 m2-ko gune bat bereziki prestatua erakusketak egiteko, 1.000 plazako aparkalekua, 340 lurrazpikoak direlarik, sarbideak eta bideak.

Eraikin nagusiak 580 m2-ko ataria du, eta baita honako hauek ere: prentsa aretoa, erakusketarien eta bisitarien artean bilera pribatuak egiteko bulegoak, 125 lagunentzako edukiera duten konbentzio, mintegi eta bileretarako areto balioanitzak, erakusketarientzako VIP aretoa, eta Iñigo Lavado chef-ak zuzentzen duen 500 lagunentzako edukiera duen kafetegi eta jatetxe panoramikoa.

Ficobak badu, gainera, 376 lagunentzako Auditorium bat ere, megafoniaz eta aldibereko hiru itzulpen-kabinaz hornitua, eta diseinu balioanitz horri esker egin ahal dira hainbat kultur ekitaldi, hitzaldi eta ospakizun, egiten diren azokei zerbitzu osagarri bat emateaz gain.

## Garraioa 
Trenez Euskotrenen Irun-Ficoba geltokia, Renferen Irungo geltokia eta SNCFren Hendaiako geltokiaren bidez bertaratu daiteke. Hegazkinez, Donostia-Hondarribia aireportua edota Biarritz-Angelu-Baionako aireportuaren bidez.

## Kanpo estekak 
* Ficoba erakustazokaren webgunea
Ficobako geltokia

**Irun Ficoba** (lehen **Nazioarteko zubia/Puente Internacional**), Euskotrenen E2 (Topo) lineari dagokion lurgaineko tren geltokia da, Irun udalerriko Anaka auzoan dagoena, Euskal Kostaldeko Nazioarteko Erakustazokaren (Ficoba) ondoan, hain zuzen ere. Lapurdi eta Ipar Euskal Herriko mugaren ondoan kokatuta egoteagatik *Nazioarteko zubia/Puente Internacional* du jatorrizko izen, geltokiak aduana kontrol funtzioa zuen eta. 2010ean gaur egungo izena, *Irun Ficoba*, hartu zuen. Euskotrenen Hendaiako geltokiarekin batera 1913ko uztailaren 13an inauguratu zen, eta Mugi sistemaren 1. tarifa-gunearen parte da.

2019ko abuztuaren 18tik 26ra bitartean Topo zerbitzuaren geltoki-buru izan zen, Biarritzen ospatu zen 2019ko G7aren gailurra zela eta Hendaiako geltokia itxiarazi baitzuten.

## Kokapena 
Trenbide kokapenari erreparatuz, geltokia zabalera metrikoa (1.000 mm) duen **Donostia-Hendaia trenbidearen** parte da, 20,890. puntu kilometrikoan kokatuta.

## Sarbideak 
Geltokiak sarbide bakarra du, arrapala bidezkoa, eta kanpoaldean bizikleta aparkalekua du.

*  Iparralde hiribidea, 61

## Nazioarteko zubia 
1913ko uztailaren 13an Topo zerbitzua Irunetik Hendaiara luzatu zen, eta tartean *Nazioarteko zubia/Puente Internacional* izeneko geltokia inauguratu zen. Geltokiak aduana kontrolaren funtzioa zuen. Hori dela eta, nasa bitan banatuta zegoen, hesi baten bidez. Trena hesiaren aurreko aldean gelditu eta bidaiari guztiak jaitsi behar zuten kontrola pasatzeko, ondoren trenera berriro igotzeko, hesiaren beste aldean. Denboraldi batez trenez ere aldatu behar izan zen, geltoki hau eta Hendaiakoaren artean anezka ibilgailu bat zegoelarik.

Gaur egun, herrialdeen arteko muga kontrolarik ez dagoela, geltokiak bere jatorrizko funtzioa galdu du, eta horren ordez, Euskal Kostaldeko Nazioarteko Erakustazokaren (*Ficoba*) ondoan dagoenez, geltokiak honi ematen dio zerbitzu. Hala, 2010ean Euskotrenek geltokia *Irun Ficoba* berrizendatu zuen.

## Zerbitzuak 
## Erreferentziak 
## Ikus, gainera 
* Anaka
* Irun
* Euskal Kostaldeko Nazioarteko Erakustazoka
* Topo
* Euskotren Trena
* Eusko Trenbideak

## Kanpo estekak 
* Topoaren webgunea
* Euskotrenen webgunea
Eva Isanta

**Eva María Isanta Foncuberta** (1971ko ekainaren 19a, Ceuta) espainiar telebista, antzerki eta zinemako aktore bat da.

Nagusiki telebistako telesailetan antzeztegatik ezaguna da: tartean, 1992-1994 artean Antonio Mercero lasartearrak zuzendutako *Farmacia de guardia*, bai eta *Aquí no hay quien viva* (Bea) edota *La que se avecina* (Maite).

## Filmografia 
### Zinema 
* Por fin solos; Antonio del Real (1994).
* Licántropo, el asesino de la luna llena; Francisco Rodríguez Gordillo (1996).
* El dolor y la lluvia; César Vallejo de Castro (2003) -laburmetraia-.
* Amores circulares; César Vallejo de Castro (2003) -laburmetraia-.
* Palabras; Rosa Arroyo

### Telebista 
* Farmacia de guardia; Antonio Mercero (1992-1994).
* Habitación 503; VV AA (1993).
* Villa Rosaura; Manuel Ripoll (1994).
* Colegio Mayor II; José Pavón y Rafael Moleón (1994).
* Jacinto Durante, representante; Antonio del Real (2000).
* Desenlace; Antena 3 katerako telesail laburra (2002).
* Bichos raros; Antena 3 katerako telefilma (2003).
* Aquí no hay quien viva; José Luis Morenok ekoiztua (2004-2006).
* La que se avecina; José Luis Morenok ekoiztua (2007-gaur egun arte).

## Antzerkia 
### Aktore 
* Don Juan de Alcalá, de José Zorrilla; Francisco Ortuño (1990).
* 321,322; Ana Diosdado-k idatzi eta zuzendua -aldi batez Carlos Larrañagak zuzendua- (1991).
* Magnolias de acero; Robert Harlingen antzezlana; Ricard Reguant-ek zuzendua (1997).
* Asesino; Anthony Shaffer-en antzezlana; Ricard Reguant-ek zuzendua (2001).
* La tentación vive arriba; George Axelrod-en antzezlana; Verónica Forquék zuzendua (2001).
* Don Juan Tenorio; José Zorrillaren antzezlana; María Ruiz-ek zuzendua (2002).
* El caracol en el espejo; Antonio Galaren antzezlana; Verónica Forquék zuzendua (2004) -irakurketa dramatizatua-
* La serrana de la vera; Luis Vélez de Guevara-ren antzezlana; María Ruiz-ek zuzendua (2004).

### Zuzendari laguntzaile 
* Misery, Stephen Kingen idazlana; Ricard Reguant-ek zuzendua (1999).
* Familia, Fernando León de Aranoaren idazlana; Carles Sans-en zuzendaritza eta egokitzapena (2001).

### Beste lan batzuk 
* Estudio de actores, Antena 3 katearen reality-showa (2002).
* Direcció del taller «Interpretación en el cine» - Leganesko III. Laburmetraien Zinemaldia (2003).
* "Cómo escribir para TV y acceder al mercado televisivo" udako ikastaroen barneko «Los actores frente al guión de TV» izeneko klase magistrala, Cordobako Unibertsitatea (2005).

## Kanpo estekak 
* Eva Isanta aktorearen IMDBko fitxa irakurgai 
* Eva Isantari eginiriko elkarrizketa. Youtube.com
Arthur McBride

**Arthur McBride** irlandar folk abesti bat da. Lehenbiziko aldiz 1840 inguruan Irlandako Limerickeko konderrian Patrick Weston Joycek jaso zuen; bai eta Donegalgo konderrian George Petriek ere. Abesti honen hainbat bertsio Irlandatik kanpo ere topatu izan dira, esate baterako Eskozia edota Ingalaterrako Suffolk eta Devon udalerrietan, baina doinu arras ezberdinaz. Abestia protesta abesti bat baino "soldaduskaren aurkako" kategorian sailkatu daiteke.

## Gaia 
Abestian narratzailea eta bere lehengusua den Arthur McBride paseatzera atera eta britainiar gudarozteko hiru erreklutatzaile hurbiltzen zaizkie, erreklutamentu serjentua, kaboa eta baterista gazte bat. Erreklutatzaileek narratzailea eta Arthur McBride gudarostean sartzeko konbentzitzen saituko dira, Erresuma Batuko erregearen zerbitzupean egotearen bertuteak goratuz, harek xahutzeko sobera diru eta arropa ederra dituela aipatuz. Arthur McBridek erreklutatzaileari haiei elkartu ezkero arropa trukean bakarrik jasoko dutela eta Frantziara joan ezkero heriotza ziurtatua dagoela die. Erreklutatzaileak Arthur McBriden erantzuna Erregearen aurkako irain gisa hartuko du, Arthur eta narratzailearekin haserretuz, eta haien aurka bere ezpata erabiliko duela mehatsatuko die. Orduan, Arthur eta narratzaileak heuren shillelagh makilekin (usadiozko irlandar makilak) erreklutatzaileak eta baterista gaztea buruan astindu eta jipoitu ondoren haien dirua bereganatu, eta ezpatak eta bateriaren danborra itsasora jaurtiko dituzte.

*"Arthur MacBride"* abestiak musikari eta talde ugariren bertsioak izan ditu, tartean Bob Dylan (bere *Good as I Been to You* diskoan), Planxty, Martin Carthy eta Paul Brady.

## Kanpo estekak 
* Planxty musika taldearen *Arthur McBride* abestiaren bertsioa entzungai 
* Paddy Reilly abeslariaren *Arthur McBride* abestiaren bertsioa entzungai 
* Paul Bradyren 1977ko Paddy Reilly abeslariaren *Arthur McBride* abestiaren bertsioa entzungai
Into the Labyrinth (telesaila)

***Into the Labyrinth*** () Erresuma Batuko haur eta nerabeentzako fantasiazko telesail bat izan zen. Herrialde hartan 1981-1982 bitartean aireratu zen,

Euskal Herrian 1980ko hamarkadan ETB 1 nahiz ETB 2 aireratu zen.

## Argumentua 
Telesaila garaiez gain dauden bi aztien arteko borrokan oinarritzen da, bata Rothgo zintzoa (Ron Moody) eta bestea Belor zitala (Pamela Salem). Bakoitzak Nidus delakoa bereganatu nahi dute, botere mugagabeko objektua. Nidus delakoa berez Rothgo aztiaren jabetakoa zen, bere boterearen jatorria hartan zetzala, baina Belor aztiak lapurtu eta denboran zehar bidaiatzeko erabili zuen, Rothgo aztiak inoiz topatu ez zezan. Nidus objektuaren botererik gabe azkenean Rothgo hilzorian gelditu zen.

Gaur egungo haur talde batek (Phil, Helen eta Terry) Rothgo aztia britainiar labirinto itxurako leize-zulo batean hilzorian topatuko dute. Rothgok haur taldea Nidus objektua topatzeko asmoz historiaren garai ezberdinetara bidaliko ditu, garai ezberdin guzti horietan zehar ohiko objetu gisa mozorrotua egon eta gogoetaren bidez bakarrik ikus daitekeelarik.

Haur taldea leizeko labirintoan barna sartu eta gizateriaren historiaren une ezberdinetara bidaiatuko du (Frantziako Iraultza, Antzinako Grezia, Ingalaterrako Gerra Zibila, etab), betiere Nidus objektua berreskuratu eta Belor azti maltzurra garaitzeko asmoz.

## Aktoreak 
* Rothgo (1981): Ron Moody
* Belor (all): Pamela Salem
* Phil (all): Simon Beal
* Helen (1981): Lisa Turner
* Terry (1981): Simon Henderson
* Lazlo (1982): Chris Harris
* Bran (1982): Howard Goorney

## Kanpo estekak